7 Cymhwyso darpariaethau Deddf 1990
1 Mae darpariaethau Deddf 1990 a nodwyd ym mharagraff (3) yn gymwys at ddibenion y Rheoliadau hyn.
2 At ddibenion y Rheoliadau hyn, rhaid i unrhyw gyfeiriad yn y darpariaethau hynny at Ddeddf 1990 neu at Ran o Ddeddf 1990 gael ei ddehongli fel cyfeiriad at y Rheoliadau hyn.
3 Dyma'r darpariaethau—
(a) adran 2 (ystyr estynedig “sale” etc.);
Mae adran 2 wedi ei diwygio gan adran 40(1) o Ddeddf Safonau Bwyd 1999, ac Atodlen 5, paragraffau 7 ac 8 iddi (p. 28).
(b) adran 3 (rhagdybiaethau bod bwyd wedi ei fwriadu i bobl ei fwyta);
(c) adran 20 (tramgwyddau oherwydd bai person arall);
(ch) adran 21 (amddiffyniad diwydrwydd dyladwy);
Diwygiwyd adran 21 gan O.S. 2004/3279.
(d) is-adran (8) o adran 30 (dadansoddi etc. samplau);
(dd) adran 33 (rhwystro etc. swyddogion);
(e) is-adrannau (1) i (3) o adran 35 (cosbi tramgwyddau) i'r graddau y mae'r is-adrannau'n ymwneud â thramgwyddau o dan is-adrannau (1) a (2) o adran 33;
Diwygiwyd adran 35(3) gan O.S. 2004/3279.
(f) adran 36 (tramgwyddau gan gyrff corfforaethol); ac
(ff) adran 44 (amddiffyn swyddogion sy'n gweithredu'n ddidwyll).